# data[].attributes.body
A través de pensar en Enriquir una tasca que sempre fem, però no ens agrada com la fem... Ens adonam que quan celebram els aniversaris, els afegim a la programació del dia, i moltes vegades hem d'anar fent "sprints" per arribar a tot. Passam el dia... a la correguda i els infants no gaudeixen de la celebració com cal: amb harmonia i goig.

# data[].attributes.body
Volem canviar la forma de celebrar els aniversaris.
Decidim en inserir la celebració dels aniversaris com a part de la Programació d'Aula; és a dir, el dia de l'aniversari dedicarem tot el temps abans de l'esbarjo en fer les activitats pròpies de l'aniversari per tal de poder assolir els objectius proposats. És per això, què pensam en celebrar-los a l'estil Montessori, fent d'aquesta activitat una Tasca Enriquida.
Hem fet una variació dels aniversaris Montessori però la fundamentació és similar, volem que siguen conscients del pas del temps, les estacions i els moviments del Sol.

# data[].attributes.headline
ANIVERSARI MONTESSORI: QUÈ ÉS I QUINS SÓN ELS OBJECTIUS?

# data[].attributes.subject
ANIVERSARI MONTESSORI: QUÈ ÉS I QUINS SÓN ELS OBJECTIUS?

# data[].attributes.body
La celebració de l'aniversari Montessori és una "celebració de la vida". És un ritual que a més de centrar l'atenció en els infants que fan anys i de fer-lo/a sentir acompanyat/da pels seus amics i amigues, ajuda als més menuts a comprendre un poc el pas del temps i el per què de la celebració.
La Festa d'Aniversari a l'estil Montessori, cerca aprofundir en la comprensió del pas del temps i introduir poc a poc, els conceptes de mesos, dies del mes, La Terra, el Sol, i cóm La Terra gira al voltant del sol. L'objectiu d'aquest ritual és ajudar els infants a reconèixer com han crescut i canviat des de que varen néixer.

# data[].attributes.body
- Aniversari Estil Montessori
- Llibre de Dibuixos fets pels amiguets i amiguetes.
- Decoració de Corona
- Cant de cançons d'aniversari i bufada d'espelmes en pastís de Goma Eva
- Convit de berenar basat en Pa amb oli i companatge per part de la família de l'infant que fa els anys.

# data[].attributes.body
1. L'infant que fa els anys ha de dur tantes fotografies de casa, una per cada any que té. S'ha de veure la cronologia i pas del temps.
2. Es col·loca a una estora un sol enmig, enrevoltat de cartellets amb els mesos de l'any,
3. La mestra explica que vivim al planeta Terra, i dóna un coixí en forma de planeta Terra a l'infant. Explica que va néixer a tal dia de tal mes, i l'infant es col·loca devora el cartellet del mes que va néixer.
4. A continuació la mestra diu que La Terra va donar una volta al sol, i l'infant camina enrevoltant els mesos amb La Terra a la mà fins que arriba al mes del seu naixement i la mestra coloca la primera fotografia (1 any) i una espelmeta encesa al sol d'enmig. Es repeteix aquesta acció fins al nombre d'anys que cumpleix. La mestra remarca dates assenyalades pels infants (com celebracions, principi d'escola, etc.) i estacions, etc.
5. Quan acaba de fer totes les voltes i estan totes les fotografies i espelmes enceses col·locades, es canta "Moltes Felicitats" tots junts i el protagonista bufa les espelmes que estan al Sol.

# data[].attributes.body
A l'equip d'Infantil estem molt orgulloses d'haver pres aquesta decisió. Donam realment importància al dia especial de l'infant que fa l'aniversari. Ho celebram tranquilament, amb el temps necessari que requereix l'aconteixement tan especial. Es treballen totes les àrees de manera globalitzada, les celebracions, l'autonomia, els nombres, els planetes, les relacions socials, l'artística (dibuixos dels infants i decoracions de corones), la música (cançons d'aniversari), l'escriptura als dibuixos, els hàbits saludables d'esmorzar, i un llarg etcétera...
Als infants també els hi agrada molt, i estan molt contents de poder celebrar el seu aniversaria l'escola d'una manera molt especial i harmònica.